Document ID: 32006R1753

UREDBA KOMISIJE (ES) št. 1753/2006
z dne 28. novembra 2006
o spremembi Uredbe Sveta (ES) št. 669/97 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov ter o opredelitvi podrobnih določb za spremembo in prilagoditev teh ukrepov in razveljavitev Uredbe (ES) št. 1983/95
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 669/97 z dne 14. aprila 1997 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov ter o opredelitvi podrobnih določb za spremembo in prilagoditev teh ukrepov in razveljavitev Uredbe (ES) št. 1983/95 (1) in zlasti člena 5(1)(b) Uredbe,
ob upoštevanju naslednjega:
(1)
Sklep št. 1/2006 Skupnega odbora ES-Danske/Ferskih otokov z dne 13. julija 2006 (2) je spremenil preglednico II v Prilogi k Protokolu 1 Sporazuma med Evropsko skupnostjo na eni strani in Vlado Danske in lokalno vlado Ferskih otokov na drugi strani, tako da je letno tarifno kvoto za škampe, kozice in norveške jastoge, pripravljene ali konzervirane, povečal s 3 000 na 4 000 ton. Navedeni sklep je začel veljati 1. septembra 2006.
(2)
Obseg letne tarifne kvote za škampe, kozice in norveške jastoge iz Priloge k Uredbi (ES) št. 669/97 pod zaporedno številko 09.0679 je treba zaradi navedenega povečanja spremeniti.
(3)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga k Uredbi (ES) št. 669/97 se spremeni:
V preglednici z letno tarifno kvoto za škampe, kozice in norveške jastoge, pripravljene ali konzervirane, je obseg iz šestega stolpca pod zaporedno številko 09.0679 povečan iz „3 000“ na „4 000“.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. septembra 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2006

Labels: 3
18
6